**A polgári társulás alapszabálya**

**az állampolgárok gyülekezetéről szóló 83/1990 sz. törvény és annak a későbbi módosításai szerint**

**I. cikkely**

**Általános rendelkezések**

1. A Társulás megnevezése: Mentor TT (továbbiakban Társulás)
2. A Társulás székhelye: 924 01 Galánta, Kodály Z. u. 2367/49
3. A Társulás tevékenysége a Szlovák Köztársaság területére terjed ki.
4. A Társulás tárgyalási és belső adminisztrációs nyelve a magyar nyelv.
5. A Társulás meghatározatlan időre alakul.

**II. cikkely**

**A Társulás céljai, feladatai**

1. A Mentor TT polgári társulás a Szlovákiában élő magyar nemzetiségű tehetséges fiatalok segítését felvállaló tehetséggondozó tanács. A mentorok, a tehetségek és a tútorok munkáját koordinálja.

A Társulás céljai:

1. a szlovákiai magyar nemzetiségű gyermekek, fiatalok tehetséggondozása és tehetséggondozásának támogatása,
2. a magyar kultúra, a természeti és szellemi értékek és örökség ápolása a tudományos, művészeti, sport és vallási területen,
3. együttműködés a hazai és a világ más országaiban működő, a tehetséges gyermekeket segítő szervezetekkel, a tehetséges fiatalok hazai és nemzetközi kapcsolatainak elősegítése és támogatása,
4. tehetséges gyermekek, fiatalok felfedezése és támogatása, a hátrányos társadalmi és nyelvi környezetből származó tehetséges tanulók patronálása,
5. tehetséges gyermekek, fiatalok pártfogolása, anyagi források biztosítása, ösztöndíjak és más anyagi, illetve pénzbeli támogatások nyújtása a tehetségek részére,
6. a tehetséggondozás területén tevékenykedő tanulócsoportok, szakkörök együttműködésének koordinációja és érdekképviseletének felvállalása,
7. felnőttképzési tevékenység szervezése és lebonyolítása.
8. A Társulás céljai megvalósítása érdekében különösen a következő feladatokat végzi:
9. konferenciák, tudománynapok, továbbképzések, előadások, szakmai látogatások szervezése, illetve tagjai részvételének biztosítása a rendezvényeken,
10. diákversenyek, szaktáborok, bemutatók, kiállítások, tehetséggondozással kapcsolatos rendezvények szervezése, lebonyolítása, iskolai és iskolán kívüli szakköri és önképző tevékenység segítése, illetve a fiatalok, felkészítőik, mentoraik részvételének biztosítása a rendezvényeken,
11. előadói, publikációs tevékenység, kiadványok, publikációk és propagációs anyagok megjelentetése írásos és elektronikus formában,
12. pályázati tevékenység folytatása a működtetési és a támogatási források megszerzése érdekében,
13. bekapcsolódás hazai, határon túli és nemzetközi szakmai, gazdasági és egyéb szervezetek, intézmények, alapítványok, vállalatok tehetséggondozásra irányuló programjaiba,
14. felnőttoktatás és az ezzel kapcsolatos programok szervezése.
15. A Mentor TT céljai megvalósulása érdekében együttműködési szerződéseket köthet a 83/1990 sz. törvény 16 § értelmében a későbbi módosításainak megfelelően.

**III. cikkely**

**A Társulás tagsága, a tagok jogai és kötelességei**

1. A Mentor TT tagsága:
2. A Társulás tagjai lehetnek: természetes személyek és jogi személyek, akik/melyek egyetértenek a Társulás alapszabályával és részt vesznek céljai megvalósításában.
3. Természetes személyek:

* Az alapító tagok automatikusan a Társulás tagjává válnak.
* Egyéni tagok azok a 20 (kivételes tehetség esetén 16) év feletti természetes személyek, akik munkájukkal bizonyították kognitív tehetségüket vagy tehetségsegítő, mentori jártasságukat, akik tevékenysége országos/nemzetközi jellegű, valamint nem kötődnek a Mentor TT-hez társult jogi személyekhez.

1. Jogi személyek, melyek elsődlegesen tehetséggondozással foglalkoznak, és alapszabályuk összhangban van a Mentor TT célkitűzéseivel.
2. A tagság elnyeréséhez írásos belépési nyilatkozat, valamint a Társulás egy tagjának és egy oktatási, szakmai, tehetséggondozó, ill. egyházi intézmény vezetőjének írásbeli ajánlása szükséges.
3. Jogi személyeket a jogalanyi szervezet statutáris képviselője, vagy a szervezet által delegált személy képviseli a Társulásban.
4. A tag felvételét a Társulás elnöksége tagjainak kétharmados többségű döntésével hagyja jóvá.
5. Az alapító közgyűlésen a tagok felvételéről az írásbeli szándéknyilatkozat alapján az alapítók döntenek. A további tagok felvételéről a Társulás elnöksége határoz. A tagság kezdete a pozitívan elbírált belépési nyilatkozat jegyzőkönyvbe vételi dátumával lép érvénybe.
6. A Társulás tiszteletbeli tagjává válhat az a személy, aki jelentős érdemeket szerzett a Társulás küldetésének és céljainak megvalósításában. A tiszteletbeli tagságról a Társulás közgyűlése dönt. A Társulás tiszteletbeli tagjának jogában áll bekapcsolódnia a célok megvalósításába és tanácskozási joggal részt vehet a Társulás testületeinek ülésein.
7. Pártoló tagjává válhat az a személy vagy közösség, aki/amely a Társulás munkáját alkalmanként vagy rendszeresen támogatja. A pártoló tagságról a Társulás elnöksége dönt. A pártoló tag tanácskozási joggal részt vehet a Társulás testületeinek ülésein.
8. A Társulás tagjai más, hasonló célokat követő szervezetek tagjaivá válhatnak és velük együttműködve segíthetnek a Társulás küldetésének és céljainak megvalósításában.
9. A tagok jogai:
10. részvétel a Társulás tevékenységében,
11. joga van a Társulás határozataival kapcsolatos információhoz való hozzáféréshez,
12. joga van javaslatokkal és panasszal fordulni a Társulás szerveihez és kikérni az ezekkel kapcsolatos álláspontot,
13. a tag a Társulás elnöksége által összehívott közgyűlésen, illetve egyéb, az elnökség által összehívott üléseken szavazati joggal rendelkezik és a Társulás tisztségeibe választható,
14. akadályoztatása esetén írásbeli megbízással a Társulás közgyűlésére maga helyett a Társulás tagját, vagy helyettesítő személyt delegálhat,
15. az egyéni tag szavazati joga megszűnik, amennyiben tevékenysége a Társulás tagjává vált jogalanyi szervezethez kötődik.

1. A tagok kötelességei:
2. a Társulás alapszabályának és egyéb, a közgyűlés által jóváhagyott egyéb szabályzatának betartása,
3. segíteni a célok és a határozatok megvalósítását és tevékenyen bekapcsolódni a Társulás munkájába.
4. A tagság megszűnése
5. kilépéssel:

* a tag írásban benyújtott kérésére,
* az tag – természetes személy elhalálozása esetén,
* a tagnak – jogalanyi szervezetnek jogutód nélküli megszűnése esetén,
* a tagság a tagnak a Társulás címére benyújtott kilépési szándékot közlő írásbeli beadványa kézbesítésének napjával lép érvénybe.

1. kizárással:

* a Társulás alapszabályának, vagy egyéb, a közgyűlés által hozott szabályzat szándékos és súlyos megszegéséért, vagy a Társulás számára jelentős kárt okozó gondatlanságért,
* ha a tag a felszólítás ellenére nem tesz eleget a tagságból adódó kötelességeknek,
* a Társulás érdekeivel, törekvéseivel szembeni cselekedeteiért vagy egyéb nyomós okok miatt.

A tag kizárását a Társulás elnöksége tagjainak kétharmados többségű döntésével hagyja jóvá.

A tagsági jogviszony a döntésnek a tag utolsó ismert címére való kézbesítése napján szűnik meg.

Az alapító tagok tagsága kizárással nem szüntethető meg.

**IV. cikkely**

**A Társulás szervei**

A Mentor TT legfelsőbb szerve: a közgyűlés

A Mentor TT végrehajtó szerve: az elnökség

A Mentor TT törvényes képviselője: az elnök

A Mentor TT ellenőrző szerve: az ellenőr

1. A közgyűlés:
2. jóváhagyja a Társulás alapszabályát, illetve annak módosításait,
3. jóváhagyja az elnökség által kidolgozott és előterjesztett, a Társulás működésére és gazdálkodására vonatkozó szabályzatát,
4. jóváhagyja az éves munkatervet és értékeli annak teljesítését,
5. megválasztja, illetve visszahívja az elnökség tagjait, kivéve az alapító tagokat,
6. megválasztja, illetve visszahívja az ellenőrt,
7. jóváhagyja a Társulás költségvetését és a Társulás évi működési és gazdasági tevékenységét,
8. az elnökség javaslata alapján határoz a tiszteletbeli tagság odaítéléséről,
9. az elnökség javaslatára határoz a Társulás megszüntetéséről, más társulásba való beolvadásáról, más társulással való egyesüléséről vagy önkéntes feloszlatásáról,
10. jóváhagyja a könyvelési egyenleget, a jelentést a Társulás felszámolásának a folyamatáról és a likviditási maradvány sorsáról.

A közgyűlés évente legalább egy alkalommal ülésezik. A közgyűlést az elnök hívja össze írásbeli meghívóval, legalább 10 naptári nappal korábban az ülés megtartásának időpontja előtt. A Társulás elnöke köteles rendkívüli közgyűlést összehívni, ha azt a tagok kétharmada kéri. A közgyűlés határozatképes, ha azon a tagok több mint a fele megjelenik.

Ha a közgyűlés meghatározott időpontját követő egy óra elteltével nincs jelen a tagok több mint fele, a közgyűlés a jelenlévő tagok számától függetlenül határozatképessé válik, ha nem születik más döntés.

A közgyűlés határozata elfogadottnak minősül, ha azt a jelenlevő tagok többsége jóváhagyja, ill. ha az alapszabály nem rendelkezik másként.

Az alapszabály módosításához a Társulás összes tagjának kétharmados többségi szavazata szükséges.

1. Az elnökség

a Társulás végrehajtó testülete. Tevékenységéért a közgyűlésnek felel. Az elnökség 5 tagú, melynek tagjai a Társulás alapítói és a közgyűlés által megválasztott további tagok.

Az elnökségi tagokat az alapítókon kívül a közgyűlés választja meg és hívja vissza. Az elnökség megválasztott tagjainak mandátuma 2 év. Ha a választási időszak során az elnökség több mint felének megszűnik a mandátuma, az elnökség kooptálja a megfelelő számú tagot addig a közgyűlésig, amelyik megválasztja az elnökség új tagjait.

Az elnökségi üléseken a tagok felvételén és kizárásán kívül a határozat formájában történik döntés, melynek elfogadásához a jelenlevő tagok többségének jóváhagyására van szükség, szavazategyenlőség esetén az elnök szavazata dönt.

Az elnökség a munkaterv alapján ül össze, legalább két alkalommal évente. Az ülést az elnök hívja össze és vezeti.

Indokolt esetben az elnökségi tagok kezdeményezésére az elnök rendkívüli elnökségi ülést hív össze.

Az elnökségi ülés határozatképes, ha azon az elnökségi tagok legalább 50%-a részt vesz.

Az elnökség feladatai:

1. biztosítja a Társulás küldetésének és céljainak megvalósítását, és a közgyűlés határozatainak teljesítését, saját soraiból elnököt, 2 alelnököt és titkárt választ,
2. kidolgozza, módosítja és a közgyűlés elé terjeszti a Társulás működésére és gazdálkodására vonatkozó szabályzatát,
3. kidolgozza és jóváhagyásra a közgyűlés elé terjeszti az éves költségvetési tervet és a Társulás éves tevékenységéről és gazdálkodásáról szóló beszámolót,
4. gazdálkodik a Társulás vagyonával,
5. jóváhagyja az elnökség éves munkatervét és biztosítja annak megvalósulását,
6. döntést hoz a tagok felvételéről és kizárásáról,
7. előkészíti a közgyűlés üléseit,
8. operatív testületeket hoz létre a Társulás kiemelt feladatainak teljesítésére,
9. beterjeszti a Társulás tiszteletbeli tagságának odaítélésére tett javaslatokat,
10. dönt a pártoló tagság odaítéléséről,
11. A Társulás alapszabályából, valamint az általános, kötelező érvényű törvényi előírásokból következő további feladatokat lát el, ha azokat a Társulás alapszabálya vagy a közgyűlés határozata nem rendeli a Társulás egyéb testületének hatáskörébe,
12. felszámolóbiztost nevez ki a Társulás megszüntetéséről a közgyűlés határozata alapján.
13. Az elnökség saját soraiból titkárt választ. Mandátuma 2 évre szól. A titkár újraválasztható. A titkár feladata és hatásköre:
14. a Társulás működéséhez szükséges adminisztratív tevékenységek ellátása,
15. a Társulás tevékenységével kapcsolatos gazdasági ügyek intézése,
16. jelentést terjeszt elő az anyagi források felhasználásáról a költségvetéssel és közgyűlés határozataival összhangban,
17. az elnökségi üléseken beszámol az elvégzett tevékenységéről,
18. az ellenőr számára rendelkezésre bocsájtja a gazdálkodással és az ügyintézéssel kapcsolatos dokumentumokat.
19. Az elnök a Társulás statutáris képviselője, aki:
20. a Társulást kifelé képviseli,
21. a belső és a külső alkalmazottak irányában a Társulás nevében gyakorolja a munkáltatói jogokat és kötelességeket,
22. közgyűlést és rendkívüli közgyűlést hív össze.

Távollétében vagy akadályoztatása esetén az általa megbízott alelnök helyettesíti.

5. Az ellenőr a Társulás ellenőrző szerve, aki tevékenységéért a közgyűlésnek felel. Az ellenőr nem tölthet be más tisztséget a Társulásban. Az ellenőrt a közgyűlés saját soraiból titkos szavazással kétharmados többséggel választja meg és hívja vissza. Az ellenőr feladatai:

1. felügyeli a Társulás alapszabályának és egyéb belső szabályzatainak a betartását,
2. ellenőrzi a Társulás gazdálkodását, figyelmezteti a szerveket a hiányosságokra, javaslatokat tesz az eltávolításukra.

**V. cikkely**

**A Társulás gazdálkodása**

Gazdálkodási elvek:

1. A gazdálkodás az elfogadott költségvetés alapján és a Társulás működésére és gazdálkodására vonatkozó szabályzat betartásával történik. A tulajdon forrásai: magán és jogi személyek támogatásai, adományai, pályázati úton elnyert belföldi és külföldi anyagi források, ingó és ingatlan vagyon, nyilvános gyűjtésből és saját tevékenységből befolyó bevételek, pénzintézetekben letett pénzbetétekből és értékpapírokból származó kamatok, hozamok, stb.
2. A tulajdonból és a saját tevékenységből származó hozamok csak a Társulás céljainak megvalósítására használhatók fel. Saját feladatainak ellátása céljából a hatályos jogszabályokkal összhangban a Társulás kiegészítő vállalkozási tevékenységet folytat a pályázatokhoz szükséges önerő létrehozása érdekében.

**VI. cikkely**

**A Társulás megszűnése**

A Társulás megszüntetéséről, más társulással való egyesüléséről vagy önkéntes feloszlatásáról az elnökség javaslatára a közgyűlés dönt. A Társulás megszüntetése esetén a Kereskedelmi törvénykönyvvel (513/1991 sz. törvény 68. § és annak későbbi módosításai) összhangban kell eljárni.

A megszüntetés lépéseiről az elnökség javaslata alapján a közgyűlés hivatott dönteni.

**VII. cikkely**

**Záradék**

A Társulás létrejöttének időpontja a Szlovák Köztársaság Belügyminisztériumában való nyilvántartásba vételének a napja.

Az alapszabályzat a bejegyzés napjával lép hatályba.